ร้านช้อนเหลืองร้านนี้เป็นค่าเฟ่เล็กๆที่ตั้งอยู่ในซอยเอกมัย19 กลางๆซอยหน่อย ซึ่งจะเข้าได้สองทางค่ะ มาทางทองหล่อก็ได้ แต่ไกลกว่าหน่อยนึง ที่นี่จะมีที่จอดรถแค่หน้าร้านตรงริมถนนในซอยแค่นั้นค่ะ อาจจะหาที่จอดรถยากนิดนึง แต่ถ้าวันเสาร์-อาทิตย์พอจะมีที่จอดรถเยอะอยู่ค่ะ ได้มีโอกาสคุยกับเจ้าของร้านเค้าก็เล่าให้ฟังว่าร้านนี้แต่เดิมจะมีเพียงแค่ร้านทำเค้ก ทำขนมขายเท่านั้น ไม่มีหน้าร้านค่ะ แต่ต่อมาเหมือนลูกค้าถามกันเยอะว่าไม่มีที่นั่งเหรอ อยากให้มีที่นั่งทานขนม เค้าก็เลยตัดสินใจเปิดหน้าร้านจนกลายมาเป็นร้านนี้แหละค่ะ จริงๆร้านทำขนมจะอยู่ร้านข้างๆค่ะ ซึ่งเป็นร้านแรกเริ่มแต่เดิม ตอนนี้ก็ยังทำขนมอยู่ตรงนั้นค่ะ บรรยากาศภายในร้านนี้ดูอดอุ่นดีค่ะ ถึงจะเล็กแต่ก็ดูมีอะไรนะ มีที่นั่งหลวมๆประมาณ10ที่ได้มั้งค่ะ มีโต๊ะตัวใหญ่1ตัว และมีที่นั่งโซฟาข้างๆและด้านใน ร้านตกแต่ได้น่ารักมากค่ะ เป็นสีขาวๆดูสบายตา มีตู้เค้ก ตู้ขนม ในนั้นมีขนมมากหลากหลายเมนู ลองถามเจ้าของร้านว่ามีอะไรแนะนำ เค้าก็อธิบายได้อย่างละเอียด ว่าชอบทานแบบไหน รสชาติอันนี้จะเป็นแบบนี้ ลองเล็กๆอยูซักพักก็ตัดสินใจเมนูทร่ทางร้านบอกว่าขายดีอย่าง เลม่อน เมอแรงค์ ทาร์ต มาลองทานดู รสชาติก็โอเคค่ะ อร่อยดี หน้าตาหน้าทาน ใครที่ชอบรสเปรี้ยวๆคงจะชอบ ส่วนเครื่องดื่มลองสั่งโก้โก้เย็นมาทาน เค้าก็ถามว่าเอาหวานมั้ย ก็บอกว่าหวานไปค่ะ แต่ลองทานดูก็ไม่ค่อยหวานเท่าไหร่ รสชาติขมๆนิดๆ ยังไม่ค่อยถูกปากเท่าไหร่ค่ะ ขณะไปนั่งในร้านก็ได้ชวนเจ้าของพูดคุย เค้าก็อัทยาศัยกัมากๆค่ะ คุยเป็นกันเอง ซักพักเพื่อนก็ตามมาลองสั่งเมนูพานาคอตต้ากับช๊อคโกแลตร้อนมาทาน เพื่อนก็ทานพานาคอตต้าหมด สงสัยอร่อย เพราะทานหมดอย่างไว ไม่ได้ถามด้วยว่าอร่อยมั้ย ส่วนเมนูช๊อคร้อนเพื่อนบอกขม เพื่อนไม่ค่อยชอบ หลังจากนั่งเสพบรรยากาศภายในร้านได้ซักพักก็เรียกคิดเงิน ค่าเสียหายครั้งนี้ ม4อย่าง ราคาก็ประมาณสี่ร้อยกว่าบาทค่ะ ก็ราคาอาหารเครื่องดื่มแบบคาเฟ่ทั่วไปค่ะ 

รวมๆแล้วร้านนี้โอเคดีค่ะ ร้านน่านั่ง บริการดี ราคาก็กลางๆ รสชาติอร่อยเป็นบางอย่าง เหมาะแก่การมานั่งชิลล์ค่ะ